‘વત્સ, તું મારા પર શંકા ન કર. આ રામબાણ ઔષધી છે. આ પાણી પીતા જ સામેનો માણસ પાણી પાણી થઈ જશે. વિરોધીઓનું ને એનું પાણી ઉતરી જશે. આ પ્રયોગ એનું પાણી બતાવીને જ રહેશે. રામ, કૃષ્ણ, શંકર કે તને જે ગમે તે નામ લેજે. હું તો એક જ છું, તમે જ બધા મને જુદા જુદા નામે, રૂપે…. નામ મહત્વનું નથી, ભાવ અને શ્રદ્ધા મહત્વના છે. ને હા, એક અગત્યની વાત આ પ્રયોગ તું ખાલી ત્રણ વાર જ કરી શકીશ. ત્યારબાદ એની અસર નહીં થાય. પછી એની શક્તિ પાછી ખેંચાઈ જશે એટલે સમજીને એનો ઉપયોગ કરજે. તને જે નડે તેને આ પાણી પીવડાવતા એ તારો થઈને રહેશે. વિરોધનો વીંટો વળી જશે. નડતર જાશે જંતર વગાડતું. જા વત્સ, વિજયી ભવ. તથાસ્તુ.’ અચાનક એક પ્રખર તેજલિસોટો થયો. વીજળીનો ગડગડાટ…